Document ID: /roh_data/filtered/fineweb-2-filterrobots_roh.jsonl.gz/7911

Nicola Spirig ha pers 40 secundas sin la victura Gwen Jorgensen dals Stadis Unids da l'America. La medaglia da bronz va a Vicky Holland da la Gronda Britannia. Er la segunda Svizra, Jolanda Annen, ha mussà ina buna prestaziun. Ella è vegnida 14avla.
Preparativas betg optimalas
Il mars è Nicola Spirig cupitgada cun il velo ed ha rut il maun. Uss n'ha ella betg main che 23 struvas en il maun. Mo tuttina è Spirig anc vegnida da trenar bain las davosas emnas. Ella ha gudagnà il triatlon a Turitg. Ed a San Murezzan ha ella triumfà tant en il duatlon sco en il triatlon.
La furma constat. Nicola Spirig sa senta bain e vul defender ses titel ch’ella ha gudagnà avant quatter onns a Londra. Il trenader Brett Sutton è optimistic. Tenor el na saja nagin pli fit che Spirig. Ella possia ir a la partenza cun in surrir.
RR actualitad 07:00++